title: Регламент за изпълнение (ЕС) № 425/2013 на Комисията от 7 май 2013 година за одобрение на несъществено изменение в спецификацията на название, вписано в регистъра на защитените наименования за произход и на защитените географски указания [Pesca di Leonforte (ЗГУ)]

text:
               9.5.2013

               BG

               Официален вестник на Европейския съюз

               L 127/12

         РЕГЛАМЕНТ ЗА ИЗПЪЛНЕНИЕ (ЕС) № 425/2013 НА КОМИСИЯТА
   от 7 май 2013 година
   за одобрение на несъществено изменение в спецификацията на название, вписано в регистъра на защитените наименования за произход и на защитените географски указания [Pesca di Leonforte (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 53, параграф 2, втора алинея от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012, Комисията разгледа заявлението на Италия за одобрение на изменение на елементи в спецификацията на защитеното географско указание „Pesca di Leonforte“, регистрирано по силата на Регламент (ЕО) № 622/2010 на Комисията (2).

               (2)

               Заявлението цели изменение на спецификацията, състоящо се в премахване на максималната допустима стойност за разтворими твърди частици в описанието на продукта, както и изменение на списъка на разрешените подложки и на разстоянието на засаждане в метода на производство.

               (3)

               Комисията разгледа съответното изменение и стигна до заключението, че то е обосновано. Тъй като по смисъла на член 53, параграф 2, трета алинея от Регламент (ЕС) № 1151/2012 изменението е несъществено, Комисията може да го одобри без да прибягва до процедурата, описана в членове 50—52 от горепосочения регламент,

         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното географско указание „Pesca di Leonforte“ се изменя в съответствие с приложение I към настоящия регламент.
   Член 2
   Единният документ, в който се посочват основните елементи на спецификацията, е включен в приложение II към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 май 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 182, 16.7.2010 г., стр. 1.

      ПРИЛОЖЕНИЕ I
      Одобряват се следните изменения в спецификацията на защитеното наименование за произход „Pesca di Leonforte“:
      Описание на продукта: Бе счетено за целесъобразно да се посочи само минималното съдържание на разтворими твърди частици, така че да не се допусне изключването на праскови със стойности над 13 градуса по Брикс. Това изменение цели подобрение, което позволява да се използва наименованието „Pesca di Leonforte“ за плодове с по-високо съдържание на захар от определеното преди това.
      Метод на производство: Списъкът на разрешените подложки е изменен, като са включени диворастящи и клонирани подложки за праскови и хибриди на Prunus, за които е доказано, че са съвместими с екотиповете и приспособими към местните екологични условия. Изпитването на тези подложки трябва да се извършва задължително в рамките на определения район, посочен в спецификацията. В същия член е променено разстоянието на засаждане при оформяне на короната като обикновена чашовидна корона (vaso semplice) или закъсняла чаша (vasetto ritardato), тъй като това е по-удобно за производителите и вече съществува в някои прасковени градини в района на производство. В резултат на горепосоченото изменение максималната продукция от хектар е увеличена на 25 тона, без да се прави промяна в гъстотата на насажденията.

      ПРИЛОЖЕНИЕ II
      КОНСОЛИДИРАН ЕДИНЕН ДОКУМЕНТ
      Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни (1)

      „PESCA DI LEONFORTE“
      № ЕО: IT-PGI-0105-01006-20.06.2012

         ЗГУ ( X ) ЗНП ( )

      1.   Наименование

      Наименование: „Pesca di Leonforte“
      2.   Държава членка или трета държава

      Италия
      3.   Описание на земеделския продукт или храна

      3.1.   Вид продукт (Приложение II)

                  Клас 1.6.

                  Плодове, зеленчуци и зърнени култури, пресни или преработени

            3.2.   Описание на продукта, за който се отнася наименованието от точка 1

      Прасковата със ЗГУ „Pesca di Leonforte“ е продукт от отглеждането на два местни екотипа праскова, а именно „Bianco di Leonforte“ и „Giallone di Leonforte“, които не са вписани в националния каталог на сортовете.
      При пускането на пазара прасковата със ЗГУ „Pesca di Leonforte“ трябва да притежава следните характеристики: да е свежа и цяла на външен вид; да е здрава и без каквито и да е следи от загниване или от изменения, които я правят негодна за консумация. Освен това прасковата трябва да бъде чиста, т.е. да не съдържа неприсъщи и видими примеси, да не е нападната от вредители в какъвто и да било стадий на развитие; да няма никакъв неприсъщ мирис и/или вкус.
      Плътността на месестата част, измерена с върха на пенетрометър от 8 mm, трябва да бъде най-малко 4,5 kg/cm2 за екотипа „Giallone di Leonforte“ и най-малко 3,5 kg/cm2 за екотипа „Bianco di Leonforte“; съдържанието на разтворими твърди частици трябва да бъде не по-малко от 11 градуса по Брикс; теглото на плодовете трябва да бъде между 100 и 350 грама. Формата на плодовете трябва да бъде кълбовидна с асиметрични половини; при екотипа „Bianco di Leonforte“ месестата част трябва да има бял цвят, кожицата да е с бял цвят на червени ивици, които не винаги са видими; при екотипа „Giallone di Leonforte“ месестата част трябва да има жълт цвят, кожицата да е с жълт цвят на червени ивици, които не винаги са видими; месестата част трябва да приляга към костилката.
      Само прасковите от класове „Екстра“ и „I-во качество“ могат да получат ЗГУ „Pesca di Leonforte“.
      3.3.   Суровини (само за преработени продукти)

      —
      3.4.   Фураж (само за продукти от животински произход)

      —
      3.5.   Специфични етапи на производството, които трябва да бъдат извършени в определения географски район

      Задължително се използват торбички от пергаментова хартия, за да се осигури механична защита срещу патогени; торбичките се поставят във фазата, в която костилковият плод достига големината на орех, но във всички случаи не по-късно от месец юли. Събирането на реколтата започва през първите десет дни на септември и продължава до първите десет дни на ноември. Костилковите плодове трябва да се берат на ръка, като се избягва брането в най-топлите часове на деня, както и директното излагане на слънце на набраните плодове. Трябва да се обръща особено внимание на откъсването на плода от клона, което трябва да става, без да се уврежда дръжката. Освен това трябва да се премахне телта, която служи за завързване на пергаментовите торбички, за да се избегне увреждането на плодовете.
      3.6.   Специфични правила за рязане, настъргване, опаковане и пр.

      Опаковането на ЗГУ „Pesca di Leonforte“ трябва да става в рамките на района на производство, за да се избегне възможността транспортът и допълнителните манипулации да станат причина за замърсяването и натъртването на плодовете и вследствие на това те да бъдат нападнати от различни видове плесен и патогени, които биха засегнали качествените характеристики на продукта.
      Плодовете със ЗГУ „Pesca di Leonforte“ трябва да се предлагат на пазара в картонени или дървени щайги или кутии, или в различни по размер кошници с вместимост от 0,5 до 6 kg. Всяка опаковка или пакет трябва да съдържа плодове от един и същ сорт, клас, размер и с еднаква степен на зрялост. Изисква се и оцветяването да е еднородно за съответния екотип. Плодовете трябва да бъдат подредени само на един слой и разделени един от друг посредством материал за защита. Този материал за защита и/или украса трябва да бъде нов, без миризма и безвреден; освен това трябва да се избягва контактът на продукта с мастило и/или лепило, използвани за поставяне на печати или етикети. Също така опаковките не трябва да съдържат каквито и да било други предмети.
      Всяка опаковка трябва да бъде запечатана по такъв начин, че нейното отваряне да доведе до счупване на пломбата, така че да не е възможна промяната на съдържанието през етапите след опаковането.
      3.7.   Специфични правила за етикетиране

      Върху етикета трябва да бъдат отбелязани логото на наименованието и графичният символ на Европейския съюз.
      Забранено е добавянето на каквито и да било определения, които не са изрично предвидени. Допуска се обаче използването на указания, които препращат към частни марки, при условие че не са от похвален характер и не въвеждат потребителите в заблуждение.
      Логото на наименованието представлява знак с елипсовидна форма, в чиято вътрешност е изобразен паметникът Granfonte — символът на община Leonforte, върху който е насложено изображението на праскова, опакована в торбичка. Вътре в горната централна част на елипсата е изписан надписът „Pesca Leonforte“; долу по средата се намира съкращението „I.G.P.“ (ЗГУ). Изображението е оградено с удебелена зелена линия, а фонът е светложълт, като паметникът Granfonte е със същия зелен цвят като на надписа „Pesca di Leonforte“ и I.G.P. (ЗГУ); цветът на прасковата, която е със зелено листо, е жълто-оранжев; торбичката е бяла със сиви светлосенки и черна линия, която огражда очертанията ѝ, а една черна връзка символизира затварянето на торбичката.

      4.   Кратко определение на географския район

      Районът на производство на ЗГУ „Pesca di Leonforte“ обхваща общините Leonforte, Enna, Calascibetta, Assoro и Agira, намиращи се в провинция Enna.
      5.   Връзка с географския район

      5.1.   Специфична характеристика на географския район

      Районът на производство на ЗГУ „Pesca di Leonforte“ в географско отношение е разположен в „сърцето“ на Сицилия. Почвите са от наносен тип, със средна плътност; става въпрос за дълбоки, глинести почви, богати на органични вещества. Климатът е средиземноморски, характеризиращ се с дълго и сухо горещо лято и мека и дъждовна зима. Дъждовете преобладават в периода от месец октомври до месец март. Именно от така определения район произлиза практиката плодовете да се опаковат в торбички още докато са на дървото, което осигурява защита срещу вредители и създава необходимите условия за зреене съобразно времето за събиране на реколтата.
      5.2.   Специфична характеристика на продукта

      Твърдостта, късното узряване и практиката на опаковане в торбички отличават ЗГУ „Pesca di Leonforte“ от други продукти от същата категория стоки.
      Тези характеристики позволяват продуктът да се предлага на пазара по време, когато другите продукти от същата категория стоки вече са изчерпани. Събирането на реколтата започва през първата десетдневка на септември и продължава до първата десетдневка на ноември. Характерна особеност на прасковата със ЗГУ „Pesca di Leonforte“ е практиката плодовете да се опаковат в торбички още докато са на дървото. Тази техника се прилага от десетилетия като метод за контрол на средиземноморската плодова муха (Ceratitis capitata). С течение на времето този метод се е превърнал в един от най-характерните аспекти на производството и е довел до по-висока устойчивост на плода срещу падане поради това, че той е защитен от торбичка от сребриста пергаментова хартия, устойчива на дъжд.
      5.3.   Причинно-следствена връзка между географския район и качеството или характеристиките на продукта (за ЗНП), или специфично качество, репутацията или друга характеристика на продукта (за ЗГУ)

      Искането да бъде признато ЗГУ „Pesca di Leonforte“ е обосновано от репутацията и известността на продукта, известен благодарение на специфичните си качествени характеристики като твърдостта и късното узряване, благодарение на които той е наличен на пазара в периоди, през които праскови почти не се предлагат. От основно значение се явява трудът на производителя на праскови, който управлява собствената си продукция със съзнанието, че разполага с неповторим продукт. В периода, в който се поставят торбичките, често му се налага да включи и членовете на семейството, като всички работят усърдно ден и нощ. Продажбата на прасковите гарантира приходи, които подобряват жизнения стандарт на стопаните в района.
      От около две десетилетия прасковата „Pesca di Leonforte“ оказва значително въздействие върху икономиката не само в района на производство, но и на територията на околните общини по време на ежегодния фестивал Sagra, който се провежда първата неделя на месец октомври в историческия център на градчето, построено от принц Nicolò Placido Branciforti през XVII век. Началото на инициатива за популяризиране и утвърждаване на продукта е поставено през 1982 г. от тогавашната общинска администрация, за да се поощри развитието на отглеждането на костилковия плод, както и да бъдат запознати потребителите на острова със специфичните характеристики на един неповторим продукт. Още от самото начало „Sagra della pesca di Leonforte“ е събитие, посветено изцяло на популяризирането на този къснозреещ продукт.

         Препратка към публикуваната спецификация

      (член 5, параграф 7 от Регламент (ЕО) № 510/2006 (2))
      Настоящата администрация е започнала националната процедура за възражение на предложението за изменение на защитеното географско указание „Pesca di Leonforte“ с публикация в Държавен вестник на Република Италия № 106 от 8.5.2012 г. Измененият текст на спецификацията за производство може да бъде консултиран на следния адрес:
      http://www.politicheagricole.it/flex/cm/pages/ServeBLOB.php/L/IT/IDPagina/3335

         (1)  Заменен с Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни.

         (2)  Заменен с Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни.


title: Регламент за изпълнение (ЕС) 2017/1919 на Комисията от 19 октомври 2017 година относно минималната продажна цена за обезмаслено мляко на прах за тринадесетата частична покана за участие в търг в рамките на тръжната процедура, открита с Регламент за изпълнение (ЕС) 2016/2080

text:
               20.10.2017

               BG

               Официален вестник на Европейския съюз

               L 271/33

         РЕГЛАМЕНТ ЗА ИЗПЪЛНЕНИЕ (ЕС) 2017/1919 НА КОМИСИЯТА
   от 19 октомври 2017 година
   относно минималната продажна цена за обезмаслено мляко на прах за тринадесетата частична покана за участие в търг в рамките на тръжната процедура, открита с Регламент за изпълнение (ЕС) 2016/2080
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (2), и по-специално член 32 от него,
   като има предвид, че:

               (1)

               С Регламент за изпълнение (ЕС) 2016/2080 на Комисията (3) беше открита тръжна процедура за продажбата на обезмаслено мляко на прах.

               (2)

               Предвид офертите, получени за тринадесетата частична покана за участие в търг, следва да се определи минимална продажна цена.

               (3)

               Комитетът за общата организация на селскостопанските пазари не представи становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   За тринадесетата частична покана за участие в търг за продажба на обезмаслено мляко на прах в рамките на тръжната процедура, открита с Регламент (ЕС) 2016/2080, по отношение на която срокът за представяне на офертите изтече на 17 октомври 2017 г., минималната продажна цена е 144,05 EUR/100 kg.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 октомври 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 206, 30.7.2016 г., стр. 71.

      (3)  Регламент за изпълнение (ЕС) 2016/2080 на Комисията от 25 ноември 2016 г. за откриване на тръжна процедура за продажба на обезмаслено мляко на прах (ОВ L 321, 29.11.2016 г., стр. 45).


title: Регламент за изпълнение (ЕС) № 93/2012 на Комисията от 3 февруари 2012 година за разрешаване на Lactobacillus plantarum (DSM 8862 и DSM 8866) като фуражна добавка за всички видове животни  текст от значение за ЕИП

text:
               4.2.2012

               BG

               Официален вестник на Европейския съюз

               L 33/1

         РЕГЛАМЕНТ ЗА ИЗПЪЛНЕНИЕ (ЕС) № 93/2012 НА КОМИСИЯТА
   от 3 февруари 2012 година
   за разрешаване на Lactobacillus plantarum (DSM 8862 и DSM 8866) като фуражна добавка за всички видове животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда възможността за издаване на разрешително за използване на добавки при храненето на животните, както и основанията и процедурите за предоставяне на такова разрешително.

               (2)

               В съответствие с член 7 от Регламент (ЕО) № 1831/2003 беше подадено заявление за разрешително за Lactobacillus plantarum (DSM 8862 и DSM 8866). Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението се отнася до разрешаването на Lactobacillus plantarum (DSM 8862 и DSM 8866) като фуражна добавка за свине, говеда, овце, кози и коне, която следва да бъде класифицирана в категорията „технологични добавки“.

               (4)

               Европейският орган за безопасност на храните (наричан по-долу „Органът“) заключи в становището си от 11 октомври 2011 г. (2), че при предложените условия на употреба Lactobacillus plantarum (DSM 8862 и DSM 8866) не се отразява неблагоприятно върху здравето на животните, човешкото здраве или околната среда, както и че посоченият препарат може да подобри производството на силаж от всички фуражи чрез намаляване на нивото на pH и повишаване на степента на съхраняване на сухото вещество и протеините. Органът не счита, че е налице необходимост от специфични изисквания за мониторинг след пускането на пазара. Той също така провери доклада относно метода за анализ на фуражните добавки във фуражите, представен от референтната лаборатория на Общността, определена с Регламент (ЕО) № 1831/2003.

               (5)

               Оценката на Lactobacillus plantarum (DSM 8862 и DSM 8866) показва, че са изпълнени условията за предоставяне на разрешително, установени в член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно посоченото в приложението към настоящия регламент.

               (6)

               Целесъобразно е да се разшири обхватът на одобрението за тази добавка от свине, говеда, овце, кози и коне на всички видове животни, с цел да се осигури съответствие с предишното разрешително за подобни добавки.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „технологични добавки“ и към функционалната група „добавки за силаж“, се разрешава като добавка при храненето на животните при спазване на определените в приложението условия.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 февруари 2012 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ), 2011 г.; 9(11):2408.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, аналитичен метод

                  Видове или категория животни

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  CFU/kg пресен материал

                     Категория „технологични добавки“. Функционална група: добавки за силаж

                  1k20812

                  —

                     Lactobacillus plantarum

                  (DSM 8862 и DSM 8866)

                                 Състав на добавката:

                              Препарат от Lactobacillus plantarum (DSM 8862 и DSM 8866) с минимално съдържание на 3 × 1011 CFU/g добавка (съотношение 1:1)

                                 Характеристика на активното вещество:

                                 Lactobacillus plantarum (DSM 8862 и DSM 8866)

                                 Аналитичен метод
                                  (1)

                                          Преброяване във фуражната добавка: метод чрез разстилане върху пластина (EN 15787)

                                          Идентификация: пулсова гел електрофореза (PFGE)

                  Всички видове животни

                  —

                  —

                  —

                              1.

                              В упътването за употреба на добавката и премикса да се посочат температурата и срокът на съхранение.

                              2.

                              Минимална доза на добавката, когато не се използва в комбинация с други микроорганизми като добавки за силаж: 3×108 CFU/kg (съотношение 1:1) пресен материал.

                              3.

                              Мерки за безопасност: препоръчително е носенето на предпазна маска и ръкавици по време на работа.

                  24 февруари 2022 г.

         (1)  Подробна информация относно аналитичните методи може да бъде намерена на интернет адреса на референтната лаборатория на Общността: http://irmm.jrc.ec.europa.eu/EURLs/EURL_feed_additives/Pages/index.aspx


title: Регламент за изпълнение (ЕС) 2015/782 на Комисията от 19 май 2015 година за изменение на Регламент за изпълнение (ЕС) № 917/2011 на Съвета за налагане на окончателно антидъмпингово мито и окончателно събиране на временното мито, наложено върху вноса на керамични плочки с произход от Китайската народна република, чрез добавяне на дружество към списъка на производителите от Китайската народна република, съдържащ се в приложение I

text:
               20.5.2015

               BG

               Официален вестник на Европейския съюз

               L 124/9

         РЕГЛАМЕНТ ЗА ИЗПЪЛНЕНИЕ (ЕС) 2015/782 НА КОМИСИЯТА
   от 19 май 2015 година
   за изменение на Регламент за изпълнение (ЕС) № 917/2011 на Съвета за налагане на окончателно антидъмпингово мито и окончателно събиране на временното мито, наложено върху вноса на керамични плочки с произход от Китайската народна република, чрез добавяне на дружество към списъка на производителите от Китайската народна република, съдържащ се в приложение I
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1),
   като взе предвид Регламент за изпълнение (ЕС) № 917/2011 на Съвета от 12 септември 2011 г. за налагане на окончателно антидъмпингово мито и окончателно събиране на временното мито, наложено върху вноса на керамични плочки с произход от Китайската народна република (2), и по-специално член 3 от него,
   като има предвид, че:
   А.   ПРЕДИШНА ПРОЦЕДУРА

               (1)

               Съветът наложи окончателно антидъмпингово мито върху вноса в Съюза на керамични плочки с произход от Китайската народна република (КНР) с Регламент за изпълнение (ЕС) № 917/2011 в съответствие с член 9 от Регламент (ЕО) № 1225/2009.

               (2)

               Първоначалното разследване беше ограничено до извадка от китайски производители износители в съответствие с член 17 от Регламент (ЕО) № 1225/2009.

               (3)

               Съветът наложи на включените в извадката дружества индивидуални ставки на митото върху вноса на керамични плочки, като тези ставки варираха от 26,3 % до 36,5 %. На оказалите съдействие производители износители, които не бяха включени в извадката, бе наложена митническа ставка в размер на 30,6 %. Приложение I към Регламент за изпълнение (ЕС) № 917/2011 съдържа списък на оказалите съдействие производители износители, които не са включени в извадката. Също така в национален мащаб беше наложена митническа ставка в размер на 69,7 % върху вноса на керамични плочки от китайски дружества, които не са заявили интереса си или не са съдействали при разследването.

               (4)

               Списъкът на съдействащите производители износители, посочен в приложение I към Регламент за изпълнение (ЕС) № 917/2011, бе изменен с Регламент за изпълнение (ЕС) № 567/2012 на Съвета (3).

               (5)

               В член 3 от Регламент (ЕС) № 917/2011 се предвижда, че когато производител на керамични плочки от КНР представи достатъчно доказателства, че:

                           1)

                           не е изнасял керамични плочки за Съюза през периода на разследване от 1 април 2009 г. до 31 март 2010 г.;

                           2)

                           не е свързан с нито един износител или производител, който е обект на антидъмпинговите мерки, наложени с посочения регламент; и

                           3)

                           че или действително е изнесъл разглежданите стоки, или е поел неотменимо договорно задължение да изнесе значително количество за Съюза след края на периода на разследването, по-конкретно след 31 март 2010 г.;

                     тогава член 1, параграф 2 от посочения регламент може да бъде изменен, като на новия производител износител се наложи митническата ставка, приложима за дружествата, които са оказали съдействие, но не са включени в извадката, т.е. среднопретеглената митническа ставка от 30,6 %.

         Б.   ЗАЯВЛЕНИЯ ЗА СТАТУТ НА НОВ ПРОИЗВОДИТЕЛ ИЗНОСИТЕЛ

               (6)

               Производител износител от КНР („заявителят“) твърди, че отговаря и на трите критерия, посочени по-горе в съображение 4, и че поради това следва да му бъде определена същата митническа ставка като приложимата за оказалите съдействие дружества, които не са включени в извадката. В подкрепа на твърденията си дружеството изпрати попълнен въпросник и доказателства в подкрепа на предоставената информация.

               (7)

               Европейската комисия разгледа доказателствата и стигна до заключението, че заявителят отговаря и на трите критерия, посочени по-горе, и поради това може да се счита за нов производител износител.

               (8)

               Съобразно с това заявителят следва да бъде добавен към списъка на дружествата, съдържащ се в приложение I към Регламент за изпълнение (ЕС) № 917/2011, като следва да му бъде определена митническа ставка от 30,6 %.

               (9)

               Заявителят и промишлеността на Съюза бяха уведомени за констатациите от настоящото разследване и им беше дадена възможност да представят становищата си. Не бяха получени коментари.

               (10)

               Настоящият регламент е в съответствие със становището на Комитета, създаден съгласно член 15, параграф 1 от Регламент (ЕО) № 1225/2009,

         ПРИЕ НАСТОЯЩИЯ РЕГЛАМЕНТ:
   Член 1
   Към списъка на производителите износители от Китайската народна република, съдържащ се в приложение I към Регламент за изпълнение (ЕС) № 917/2011, се добавя следното дружество:

                  Име

                  Допълнителен код по ТАРИК

                  „Everstone Industry (Qingdao) Co., Ltd.

                  B998 “

   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 май 2015 година.

            За Комисията

            Председател

         Jean-Claude JUNCKER

      (1)  ОВ L 343, 22.12.2009 г., стр. 51.

      (2)  ОВ L 238, 15.9.2011 г., стр. 1.

      (3)  Регламент за изпълнение (ЕС) № 567/2012 на Съвета от 26 юни 2012 година за изменение на Регламент за изпълнение (ЕС) № 917/2011 за налагане на окончателно антидъмпингово мито и окончателно събиране на временното мито, наложено върху вноса на някои керамични плочки с произход от Китайската народна република чрез добавяне на дружество към списъка на производителите от Китайската народна република, изброени в приложение I (ОВ L 169, 29.6.2012 г., стр. 11).


title: Регламент за изпълнение (ЕС) № 995/2011 на Комисията от 6 октомври 2011 година относно изменение на представителните цени и размера на допълнителните вносни мита за някои продукти от сектора на захарта, определени с Регламент за изменение (ЕC) № 971/2011 за 2011/12 пазарна година

text:
               7.10.2011

               BG

               Официален вестник на Европейския съюз

               L 263/7

         РЕГЛАМЕНТ ЗА ИЗПЪЛНЕНИЕ (ЕС) № 995/2011 НА КОМИСИЯТА
   от 6 октомври 2011 година
   относно изменение на представителните цени и размера на допълнителните вносни мита за някои продукти от сектора на захарта, определени с Регламент за изменение (ЕC) № 971/2011 за 2011/12 пазарна година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. относно правилата за прилагане на Регламент (ЕО) № 318/2006 на Съвета по отношение на обмена с трети страни в сектора на захарта (2), и по-специално член 36, параграф 2, втора алинея, второ изречение,
   като има предвид, че:

               (1)

               Размерът на представителните цени и допълнителните вносни мита, приложими за бяла захар, сурова захар и някои сиропи, за 2011/12 пазарна година се определя от Регламент за изменение (ЕC) № 971/2011 на Комисията (3). Тези цени и мита са последно изменени с Регламент за изменение (ЕC) № 980/2011 на Комисията (4).

               (2)

               Данните, с които Комисията разполага понастоящем, предполагат изменение на посочения размер в съответствие с правилата и процедурите, предвидени в Регламент (ЕО) № 951/2006,

         ПРИЕ НАСТОЯЩИЯ РЕГЛАМЕНТ:
   Член 1
   Представителните цени и допълнителните вносни мита, приложими за продуктите, посочени в член 36 от Регламент (ЕО) № 951/2006, определени в Регламент за изменение (ЕC) № 971/2011, за 2011/12 пазарна година, се изменят и се съдържат в приложението към настоящия регламент.
   Член 2
   Настоящият регламент влиза в сила на 7 октомври 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 6 октомври 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 254, 30.9.2011 г., стр. 12.

      (4)  ОВ L 258, 4.10.2011 г., стр. 72.

      ПРИЛОЖЕНИЕ

         Изменен размер на представителните цени и на допълнителните вносни мита за бяла захар, сурова захар и продуктите с код по КН 1702 90 95, приложим считано от 7 октомври 2011 година

                  (EUR)

                  Код по КН

                  Размер на представителната цена за 100 kg нето от съответния продукт

                  Размер на допълнителното мито за 100 kg нето от съответния продукт

                  1701 11 10 (1)

                  44,91

                  0,00

                  1701 11 90 (1)

                  44,91

                  1,43

                  1701 12 10 (1)

                  44,91

                  0,00

                  1701 12 90 (1)

                  44,91

                  1,13

                  1701 91 00 (2)

                  49,18

                  2,72

                  1701 99 10 (2)

                  49,18

                  0,00

                  1701 99 90 (2)

                  49,18

                  0,00

                  1702 90 95 (3)

                  0,49

                  0,22

         (1)  Определяне за стандартното качество, както е посочено в приложение IV, точка III от Регламент (ЕО) № 1234/2007.

         (2)  Определяне за стандартното качество, както е посочено в приложение IV, точка II от Регламент (ЕО) № 1234/2007.

         (3)  Определяне за 1 % съдържание на захароза.


title: Регламент за изпълнение (ЕС) № 116/2013 на Комисията от 8 февруари 2013 година за изменение във връзка със субстанцията еприномектин на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход  текст от значение за ЕИП

text:
               9.2.2013

               BG

               Официален вестник на Европейския съюз

               L 38/14

         РЕГЛАМЕНТ ЗА ИЗПЪЛНЕНИЕ (ЕС) № 116/2013 НА КОМИСИЯТА
   от 8 февруари 2013 година
   за изменение във връзка със субстанцията еприномектин на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               Максимално допустимите стойности на остатъчните количества (наричани по-долу „МДСОК“) за фармакологичноактивни субстанции, предназначени за използване в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, следва да бъдат установени в съответствие с Регламент (ЕО) № 470/2009.

               (2)

               Фармакологичноактивните субстанции и тяхната класификация по отношение на МДСОК в храните от животински произход са посочени в приложението към Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (2).

               (3)

               Понастоящем еприномектин е включен в таблица 1 от приложението към Регламент (ЕС) № 37/2010 като разрешена субстанция за мускул, мазнина, черен дроб, бъбрек и мляко при говеда.

               (4)

               В Европейската агенция по лекарствата бе подадено заявление за разширяване на обхвата на съществуващото вписване за еприномектин, за да включва и животни от вида на овцете.

               (5)

               В съответствие с член 5 от Регламент (ЕО) № 470/2009 Европейската агенция по лекарствата разглежда възможността МДСОК, установени за фармакологичноактивна субстанция в определен хранителен продукт, да бъдат използвани по отношение на друг хранителен продукт, получен от същия животински вид, или МДСОК, установени за фармакологичноактивна субстанция при един или повече видове, да бъдат използвани за други животински видове. По отношение на еприномектин Комитетът по лекарствените продукти за ветеринарна употреба (КЛПВУ) препоръча да бъдат установени временни МДСОК за мускул, мазнина, черен дроб, бъбрек и мляко при овце, а МДСОК за мускул, мазнина, черен дроб, бъбрек и мляко при овце и говеда да бъдат екстраполирани по отношение на кози, като бъдат установени временни МДСОК за мускул, мазнина, черен дроб, бъбрек и мляко.

               (6)

               КЛПВУ препоръча да бъдат установени временни МДСОК за животни от вида на овцете и козите поради недостатъчната изчерпателност на научните данни за предложения аналитичен метод за мониторинг на остатъчните вещества при овцете и козите.

               (7)

               Поради това вписването за еприномектин в таблица 1 от приложението към Регламент (ЕС) № 37/2010 следва да бъде изменено, за да се включат временните МДСОК за мускул, мазнина, черен дроб, бъбрек и мляко при овце и кози. Определените в таблицата временни МДСОК за животни от вида на овцете и козите следва да се прилагат до 1 юли 2014 г.

               (8)

               Целесъобразно е да се предвиди разумен срок, в който заинтересованите страни да предприемат евентуално необходимите мерки, за да се съобразят с новите МДСОК.

               (9)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя съгласно приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

   Той се прилага от 10 април 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 февруари 2013 година.

            За Комисията

            Председател

         José Manuel BARROSO

      (1)  ОВ L 152, 16.6.2009 г., стр. 11.

      (2)  ОВ L 15, 20.1.2010 г., стр. 1.

      ПРИЛОЖЕНИЕ
      Вписването за еприномектин в таблица 1 от приложението към Регламент (ЕС) № 37/2010 се заменя със следното:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Еприномектин

                     Еприномектин B1a

                     Говеда

                     50 μg/kg

                     Мускул

                     НЯМА ВПИСВАНЕ

                     Противопаразитни средства/средства, действащи срещу ендо- и ектопаразити“

                     250 μg/kg

                     Мазнина

                     1 500 μg/kg

                     Черен дроб

                     300 μg/kg

                     Бъбрек

                     20 μg/kg

                     Мляко

                     Овце, кози

                     50 μg/kg

                     Мускул

                     Определените за тези животински видове МДСОК са временни. Те се прилагат до 1 юли 2014 г.

                     250 μg/kg

                     Мазнина

                     1 500 μg/kg

                     Черен дроб

                     300 μg/kg

                     Бъбрек

                     20 μg/kg

                     Мляко


title: Регламент за изпълнение (ЕС) 2015/829 на Комисията от 27 май 2015 година за изменение на Регламент (ЕО) № 1484/95 по отношение на определянето на представителните цени в секторите на птичето месо, яйцата и яйчния албумин

text:
               29.5.2015

               BG

               Официален вестник на Европейския съюз

               L 132/6

         РЕГЛАМЕНТ ЗА ИЗПЪЛНЕНИЕ (ЕС) 2015/829 НА КОМИСИЯТА
   от 27 май 2015 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо, яйцата и яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти, и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква а) от него,
   като има предвид, че:

               (1)

               Регламент (ЕО) № 1484/95 на Комисията (3) определя правилата за прилагане на режима, свързан с налагането на допълнително мито при внос, и представителните цени в секторите на птичето месо и яйцата, както и на яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо, яйцата и яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.

               (3)

               Регламент (ЕО) № 1484/95 следва да бъде съответно изменен.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 май 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

      ПРИЛОЖЕНИЕ

            „ПРИЛОЖЕНИЕ I

                        Код по КН

                        Описание на стоките

                        Представителна цена
                        (EUR/100 kg)

                        Гаранция, посочена в член 3
                        (EUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        141,4

                        0

                        AR

                        0207 12 90

                        Неразфасовани замразени „пилета 65 %“

                        152,5

                        0

                        AR

                        166,8

                        0

                        BR

                        0207 14 10

                        Обезкостени замразени разфасовки от петли или кокошки

                        333,9

                        0

                        AR

                        237,5

                        19

                        BR

                        341,2

                        0

                        CL

                        315,9

                        0

                        TH

                        0207 27 10

                        Обезкостени замразени разфасовки от пуйки

                        348,1

                        0

                        BR

                        371,2

                        0

                        CL

                        0408 91 80

                        Яйца без черупки, сушени

                        468,7

                        0

                        AR

                        1602 32 11

                        Приготвени храни от петли или кокошки без топлинна обработка

                        259,1

                        8

                        BR

         (1)  Номенклатура на държавите съгласно Регламент (ЕС) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „друг произход“.“